Rikunarita-ORG/Wikinium huggingface dataset:
# มหากาพย์

จารึกมหากาพย์กิลกาเมช
**มหากาพย์** (อังกฤษ: *epic poetry*) คือ วรรณคดีที่เล่าเรื่องราวของวีรบุรุษหรือวัฒนธรรม มักเป็นเรื่องที่เก่าแก่ มีโครงเรื่องซับซ้อนและยาว ตัวละครมากมาย และได้รับการยกย่อง มหากาพย์โดยมากในเอเชีย จะเป็นการแสดงให้เห็นถึงความเชื่อหรือศาสนาของชาตินั้น ๆ

## มหากาพย์บางส่วน

* *มหากาพย์กิลกาเมช* (เมโสโปเตเมีย)
* *เอนูมาเอลิช* (บาบิโลเนีย)
* *อีเลียด* โดยโฮเมอร์ (กรีกโบราณ)
* *โอดิสซีย์* โดยโฮเมอร์ (กรีกโบราณ)
* *มหาภารตะ* โดยฤๅษีวยาส (อินเดีย)
* *รามายณะ* โดยฤๅษีวาลมีกิ (อินเดีย)
* *อีนีอิด* โดยเวอร์จิล (โรมัน)
* *เมทามอร์โฟซีส* โดยออวิด (โรมัน)
* *ธีเบอิด* โดยสเตชิอัส (โรมัน)
* *พุทธจริต* โดยพระอัศวโฆษ (อินเดีย)
* *เบวูล์ฟ* (อังกฤษเก่า)
* *ชอฮ์นอเม* โดยเฟร์โดว์ซี (เปอร์เซีย)
* *นีเบอลุงเงินลีท* (เยอรมันเก่าสมัยกลาง)
* *บทเพลงแห่งพระเจ้า* โดยดันเต อาลีกีเอรี (อิตาลี)
* *ตำนานเฮเกะ* (ญี่ปุ่น)
* *อุชลูซีอาดัช* โดยลูวิช วัช ดึ กามอยช์ (โปรตุเกส)
* *แพระไดส์ลอสต์* โดยจอห์น มิลตัน (อังกฤษ)
* *กาเลวาลา* โดยเอเลียส เลินน์รูต (ฟินแลนด์)
# ยุโรปตะวันตก

ภูมิภาคในทวีปยุโรปจำแนกโดยสำนักข่าวกรองกลางสหรัฐ
 ยุโรปตะวันตก คือ สีฟ้า; ยุโรปตะวันตกเฉียงใต้ คือ สีแดง
**ยุโรปตะวันตก** หมายถึงพื้นที่บริเวณภาคตะวันตกของทวีปยุโรป ตั้งอยู่ติดกับทะเลเหนือ ทะเลเมดิเตอร์เรเนียน และมหาสมุทรแอตแลนติก ส่งผลทำให้มีความชื้นในอากาศสูงและอุณหภูมิในฤดูหนาวไม่หนาวจัด ภาษาที่ใช้ในภูมิภาคนี้มีมากมาย เช่น กลุ่มภาษาโรมานซ์ เช่น ภาษาฝรั่งเศส ภาษาสเปน ฯลฯ กลุ่มภาษาเยอรมานิค เช่น ภาษาเยอรมัน ภาษาอังกฤษ ภาษาสวีเดน ฯลฯ ประชากรส่วนใหญ่นับถือศาสนาคริสต์ทั้งนิกายโปรเตสแตนท์และโรมันคาทอลิก ความแตกต่างของประเทศในยุโรปตะวันตกกับยุโรปตะวันออกคือระบอบการปกครองและการเมืองช่วงหลังสงครามโลกครั้งที่ 2

## การแบ่ง

### *Geography: Realms, Regions, and Concepts*

หนังสือ *Geography: Realms, Regions, and Concepts* จำแนกให้ 12 รัฐตั้งอยู่ในภูมิภาคยุโรปตะวันตก ดังนี้

* เนเธอร์แลนด์
* ฝรั่งเศส
* โมนาโก
* เยอรมนี
* ลักเซมเบิร์ก
* ลีชเทินชไตน์
* เบลเยียม
* เช็กเกีย
* สวิตเซอร์แลนด์
* สหราชอาณาจักร
* ออสเตรีย
* ไอร์แลนด์

### CIA

สำนักข่าวกรองกลาง (CIA) ของสหรัฐ จำแนกให้ 7 รัฐตั้งอยู่ในภูมิภาคยุโรปตะวันตก:

* เนเธอร์แลนด์
* ฝรั่งเศส
* เบลเยียม
* โมนาโก
* ลักเซมเบิร์ก
* สหราชอาณาจักร
* ไอร์แลนด์

และจำแนกให้อีก 3 รัฐตั้งอยู่ในภูมิภาคยุโรปตะวันตกเฉียงใต้

* โปรตุเกส
* อันดอร์รา
* สเปน

### กลุ่มยุโรปตะวันตกและอื่น ๆ

กลุ่มยุโรปตะวันตกและอื่น ๆ หมายถึงกลุ่มประเทศอย่างไม่เป็นทางการของสหประชาชาติที่กำหนดขึ้นเพื่อการลงมติและการเจรจา ซึ่งสมาชิกในกลุ่มยุโรปประกอบด้วย

* กรีซ
* ซานมารีโน
* เดนมาร์ก
* เนเธอร์แลนด์
* นอร์เวย์
* เบลเยียม
* โปรตุเกส
* ฝรั่งเศส
* ฟินแลนด์
* มอลตา
* โมนาโก
* เยอรมนี
* ลักเซมเบิร์ก
* ลีชเทินชไตน์
* สเปน
* สวิตเซอร์แลนด์
* สวีเดน
* สหราชอาณาจักร
* ออสเตรีย
* อันดอร์รา
* อิตาลี
* ไอซ์แลนด์
* ไอร์แลนด์

ทั้งนี้ ออสเตรเลีย แคนาดา อิสราเอล ตุรกี และนิวซีแลนด์ก็เป็นสมาชิกของกลุ่มดังกล่าวด้วย

## อ้างอิง
# บิสมาร์ก (รัฐนอร์ทดาโคตา)

| Bismarck |
| --- |
| เมือง |
| บิสมาร์ก |
| North Dakota State Capitol |
| สถานที่ตั้งของเมืองบิสมาร์กในเบอร์ลีเคาน์ตี รัฐนอร์ทดาโคตา |
| ประเทศ | สหรัฐอเมริกา |
| รัฐ | รัฐนอร์ทดาโคตา |
| เคาน์ตี | เบอร์ลี |
| Founded | 1872 |
| การปกครอง |
|  • Mayor | John Warford |
| พื้นที่ |
|  • เมือง | 31.23 ตร.ไมล์ (80.88 ตร.กม.) |
|  • พื้นดิน | 30.84 ตร.ไมล์ (79.89 ตร.กม.) |
|  • พื้นน้ำ | 0.38 ตร.ไมล์ (0.99 ตร.กม.) |
| ความสูง | 1,686 ฟุต (514 เมตร) |
| ประชากร (2010) |
|  • เมือง | 61,272 คน |
|  • ความหนาแน่น | 1,986.4 คน/ตร.ไมล์ (767 คน/ตร.กม.) |
|  • ปริมณฑล | 108,779 คน |
| เขตเวลา | UTC-6 (CST) |
|  • ฤดูร้อน (เวลาออมแสง) | UTC-5 (CDT) |
| ZIP codes | 58501-58507 |
| รหัสพื้นที่ | 701 |
| FIPS code | 38-07200 |
| GNIS feature ID | 1035849 |
| Highways | I-94, I-94 Bus., US 83, ND 95, ND 810, ND 1804 |
| เว็บไซต์ |  |

**บิสมาร์ก** (อังกฤษ: *Bismarck*) เป็นเมืองหลวงของรัฐนอร์ทดาโคตา สหรัฐอเมริกา เป็นเคาน์ตีซีตของเบอร์ลีเคาน์ตี เป็นเมืองที่มีประชากรมากเป็นอันดับ 2 ของรัฐรองจากเมืองฟาร์โก โดยมีประชากร 61,272 คน จากการสำรวจประชากรในปี ค.ศ. 2010 ขณะที่มหานครมีประชากร 108,779 คน. เมืองก่อตั้งขึ้นในปี ค.ศ. 1872 และสถาปนาเป็นเมืองหลวงในปี ค.ศ. 1889 บิสมาร์กตั้งอยู่ริมฝั่งตะวันออกของแม่น้ำมิสซูรี

## อ้างอิง
# กรรตุวาจก

**กรรตุวาจก** [กัดตุวาจก, กันตุวาจก] (อังกฤษ: *active voice*) เป็นหน่วยสร้างวาจกที่พบได้ในภาษาจำนวนมาก วาจกนี้มีลักษณะไม่แปลกเด่น โดยใช้สกรรมกริยาสำหรับอนุประโยคในกลุ่มภาษากรรตุ–กรรมการก ดังเช่นในภาษาอังกฤษและภาษาในตระกูลอินโด-ยูโรเปียนอื่นส่วนมาก กริยาในภาษาเหล่านี้มักอยู่ในกรรตุวาจกเมื่อประธานเป็นผู้กระทำกริยานั้น ๆ

กรรตุวาจกจะใช้ในอนุประโยคที่แสดงประธานให้เป็นผู้กระทำหลักของกริยา กล่าวคือประธานกระทำตามกริยา อนุประโยคที่ผู้กระทำแสดงแปลกเด่นว่าเป็นประธานในทางไวยากรณ์ เรียกว่า กรรตุอนุประโยค ในทางตรงกันข้าม อนุประโยคที่ประธานเป็นผู้ถูกกระทำเรียกว่า กรรมอนุประโยค และกริยาจะอยู่ในกรรมวาจก ภาษาจำนวนมากมีทั้งกรรตุวาจกและกรรมวาจก ทำให้มีการสร้างประโยคที่ยืดหยุ่นมากขึ้น เนื่องจากทั้งผู้กระทำและผู้ถูกกระทำในประโยคสามารถเป็นประธานได้

ในอนุประโยคที่มีอบุรุษกริยา กริยาจะอยู่ในกรรตุวาจกแต่ไม่เจาะจงผู้กระทำ

## ตัวอย่าง

ในตัวอย่างต่อไปนี้ แสดงประโยคกรรตุวาจกและกรรมวาจกเป็นคู่โดยใช้สกรรมกริยาเดิม

| ภาษา | กรรตุวาจก | กรรมวาจก |
| --- | --- | --- |
| ไทย | สุนัขกัดบุรุษไปรษณีย์ | บุรุษไปรษณีย์ถูกกัดโดยสุนัข |
| อังกฤษ | The dog bit the postal carrier. (*สุนัขกัดบุรุษไปรษณีย์*) | The postal carrier was bitten by the dog. (*บุรุษไปรษณีย์ถูกกัดโดยสุนัข*) |
| ดัตช์ | De hond beet de postbezorger. (*สุนัขกัดบุรุษไปรษณีย์*) | De postbezorger werd gebeten door de hond. (*บุรุษไปรษณีย์ถูกกัดโดยสุนัข*) |
| อาหรับ | عَضّ الكلبُ ساعي البريد. (*สุนัขกัดบุรุษไปรษณีย์*) 'ad alkalbu sa'eya albareed | عُضّ ساعي البريد بواسطة الكلب. (*บุรุษไปรษณีย์ถูกกัดโดยสุนัข*) 'oud sa'eya albareed biwasitat alkalb |
| ฟินแลนด์ | Koira puri postimiestä. (*สุนัขกัดบุรุษไปรษณีย์*) | Postimiestä puri koira. (*บุรุษไปรษณีย์ถูกกัดโดยสุนัข*) |
| ฝรั่งเศส | Le chien a mordu le facteur. (*สุนัขกัดบุรุษไปรษณีย์*) | Le facteur a été mordu par le chien. (*บุรุษไปรษณีย์ถูกกัดโดยสุนัข*) |
| เยอรมัน | Der Hund biss den Postboten. (*สุนัขกัดบุรุษไปรษณีย์*) | Der Postbote wurde vom Hund gebissen. (*บุรุษไปรษณีย์ถูกกัดโดยสุนัข*) |
| เกาหลี | 개가 우편집배원을 물었다. (*สุนัขกัดบุรุษไปรษณีย์*) gaega upyeonjibbaewon-eul mul-eossda | 우편집배원은 개에게 물렸다. (*บุรุษไปรษณีย์ถูกกัดโดยสุนัข*) upyeonjibbaewon-eun gaeege mullyeossda |
| ญี่ปุ่น | 犬がかんだ。(*สุนัขกัด[บางคน]*) Inu-ga kanda | 犬にかまれた。(*โดยสุนัข [บางคน]ถูกกัด*) Inu-ni kamareta |
| จีน | 狗咬了邮递员。(*สุนัขกัดบุรุษไปรษณีย์*) Gǒu yǎole yóudìyuán | 邮递员被狗咬了。(*บุรุษไปรษณีย์ถูกกัดโดยสุนัข*) Yóudìyuán bèi gǒu yǎole |
| โปแลนด์ | Pies ugryzł listonosza. (*สุนัขกัดบุรุษไปรษณีย์*) | Listonosz został ugryziony przez psa. (*บุรุษไปรษณีย์ถูกกัดโดยสุนัข*) |
| สเปน | El perro mordió al cartero. (*สุนัขกัดบุรุษไปรษณีย์*) | El cartero fue mordido por el perro. (*บุรุษไปรษณีย์ถูกกัดโดยสุนัข*) |
| สวาฮิลี | Mbwa alichoma tarishi. (*สุนัขกัดบุรุษไปรษณีย์*) | Tarishi alichomwa na mbwa. (*บุรุษไปรษณีย์ถูกกัดโดยสุนัข*) |
| สวีเดน | Hunden bet brevbäraren. (*สุนัขกัดบุรุษไปรษณีย์*) | Brevbäraren blev biten av hunden. (*บุรุษไปรษณีย์ถูกกัดโดยสุนัข*) |
| บาลี | โสโณ สาสนภาชกํ ขทฺทติ | โสเณน สาสนภาชโก ขทฺทิยเต |

## อ้างอิง
# ไรชส์ค็อมมิสซารีอาทนอร์เวย์

| ไรชส์ค็อมมิสซารีอาทในนอร์เวเกนRikskommissariat Norge/Noreg |
| --- |
| 1940–1945 |
|
ธงชาติ

 Emblem

 |
| Reichskommissariat Norwegen in 1942. |
| สถานะ | Reichskommissariat of Germany |
| เมืองหลวง | ออสโล |
| ภาษาทั่วไป | Norwegian German |
| การปกครอง | ฝ่ายปกครองพลเรือน |
| *Reichskommissar* |   |
|  |
| • 1940-1945  | โยเซฟ แทร์โบเฟิน |
| • 1945  | ฟรานซ์ โบห์ม (รักษาการณ์) |
|  |
| ยุคประวัติศาสตร์ | World War II |
|  |
| • Terboven appointed  | 24 April 1940 |
| • German capitulation  | 9 May 1945 |
|  |
| พื้นที่ |
| 1945 | 323,782 ตารางกิโลเมตร (125,013 ตารางไมล์) |
| ประชากร |
|  |
| • 1945  | 3,083,000 |
|  |
| สกุลเงิน | Norwegian krone (NOK) |
| รหัส ISO 3166 | NO |
|

|  |  |
| --- | --- |
| **ก่อนหน้า** | **ถัดไป** |
|

|  |  |
| --- | --- |
|  | Norway |

 |

|  |  |
| --- | --- |
| Quisling regime |  |

 |

 |

**ไรชส์ค็อมมิสซารีอาทในนอร์เวเกน** เป็นระบอบการปกครองพลเรือนในดินแดนยึดครองที่ถูกจัดตั้งโดยนาซีเยอรมนีในนอร์เวย์ภายใต้การยึดครองของเยอรมันในช่วงสงครามโลกครั้งที่สอง ชื่อแบบเต็มๆคือ **ไรชส์ค็อมมิสซารีอาทสำหรับดินแดนยึดครองนอร์เวเจียน** (เยอรมัน: *Reichskommissariat für die besetzten norwegischen Gebiete*) การบริหารปกครองภายใต้การนำโดยผู้ตรวจการไรสช์ โยเซฟ แทร์โบเฟิน จนกระทั่งถูกปลดออก เมื่อวันที่ 7 พฤษภาคม ค.ศ. 1945 กองทัพเยอรมันในนอร์เวย์ภายใต้การบังคับบัญชาของนายพล Franz Böhme ได้ยอมจำนนนต่อฝ่ายสัมพันธมิตร เมื่อวันที่ 9 พฤษภาคมและรัฐบาลที่ถูกต้องตามกฎหมายก็ได้รับการฟื้นฟู
# เลขฐานยี่สิบ

**เลขฐานยี่สิบ** (อังกฤษ: Vigesimal) เป็นระบบเลขที่ใช้เลข 20 เป็นฐาน นอกจากตัวเลขปกติ 10 ตัวแล้ว อาจเขียนเลข 10-19 แทนด้วยตัวอักษร A-J ตัวอย่างระบบเลขที่ใช้เลขฐานยี่สิบ คือ เลขมายา
# จักรวรรดิอาณานิคมเดนมาร์ก

| จักรวรรดิอาณานิคมเดนมาร์ก |
| --- |
| 1536–1953 (เดนมาร์ก) 1536–1814 (นอร์เวย์) |
|
ธงชาติ

ตราแผ่นดิน

 |
| **คำขวัญ:Ske Herrens vilje* "ให้เป็นไปตามพระประสงค์ของพระเจ้า" |
| **เพลงชาติ:เดอร์ เออร์ เอ็ท ยินดิจท์ แลนด์* (ไทย: "แผ่นดินอันสวยงาม") (1835–1953)

---

*คงคริสเตียนสตุดเวดฮอเยินมัสต์* (ไทย: "พระเจ้าคริสเตียนประทับยืนข้างเสาสูงตระหง่าน") |
| ดินแดนที่ปกครองโดย เดนมาร์ก-นอร์เวย์ |
| สถานะ | จักรวรรดิอาณานิคม |
| เมืองหลวง | โคเปนเฮเกน |
| ภาษาทั่วไป | **ภาษาราชการ:** เดนมาร์ก **ภาษาภูมิภาค:** นอร์เวย์, เยอรมัน, ไอซ์แลนด์, กรีนแลนด์, แฟโร |
| ศาสนา  | ลูเทอแรน |
| การปกครอง | ราชาธิปไตยภายใต้รัฐธรรมนูญ |
| พระมหากษัตริย์ |   |
|  |
| • 1535–1559  | คริสเตียนที่ 3 (พระองค์แรก) |
| • 1947–1952  | เฟรเดอริกที่ 9 (พระองค์สุดท้าย) |
|  |
| นายกรัฐมนตรี |   |
|  |
| • 1848–1852  | อดัม วิลเฮล์ม โมลต์เคอ (คนแรก) |
| • 1950–1953  | อีริก อีริกเซน (คนสุดท้าย) |
|  |
| สภานิติบัญญัติ | Rigsdagen |
| • สภาสูง | Landstinget |
| • สภาล่าง | Folketing |
| ประวัติศาสตร์ |   |
|  |
| • ก่อตั้ง  | 1536 |
| • สิ้นสุด  | 1953 |
|  |
| สกุลเงิน | Rigsdaler |
|

|  |  |
| --- | --- |
| **ก่อนหน้า** | **ถัดไป** |
|

|  |  |
| --- | --- |
|  | Old Kingdom of Norway |
|  | สหภาพคาลมาร์ |

 |

|  |  |
| --- | --- |
| ราชอาณาจักรเดนมาร์ก |  |

 |

 |

จักรวรรดิอาณานิคมเดนมาร์กช่วงที่อาณาเขตกว้างขวางที่สุดเมื่อกลางศตวรรษที่ 18
**จักรวรรดิอาณานิคมเดนมาร์ก** (อังกฤษ: *Danish colonial empire*) เป็นจักรวรรดิของเดนมาร์ก (หรือเดนมาร์ก-นอร์เวย์จนถึงปี1814) โดยเริ่มตั้งแต่ปีค.ศ.1536-1953 ช่วงที่อาณาเขตกว้างขวางที่สุดจักรวรรดินั้นครอบคลุม ยุโรป, อเมริกาใต้, แอฟริกา และ เอเชีย

## ภาพรวม

### แอฟริกา

### อเมริกา

### กรีนแลนด์

### อินเดียตะวันตกของเดนมาร์ก

### เอเชีย

### แอตแลนติก

#### หมู่เกาะแฟโร

## อ้างอิง

## ดูเพิ่ม

* ประวัติศาสตร์เดนมาร์ก
# โครเนอเดนมาร์ก

โครเนอเดนมาร์ก| * dansk krone (เดนมาร์ก)
* donsk króna (แฟโร)
* danskit koruuni (กรีนแลนด์)
 |
| --- |
| ISO 4217 |
| รหัส | DKK (ตัวเลข: 208) |
| จุดทศนิยม | 0.01 |
| หน่วย |
| สัญลักษณ์ | kr.‎ |
| การตั้งชื่อ |
| หน่วยย่อย |  |
|  1/100 | เออเรอ |
| พหุพจน์ |  |
|  เออเรอ | เออเรอ |
| ธนบัตร | 50, 100, 200, 500, 1000 โครเนอ |
| เหรียญ | 50 เออเรอ, 1, 2, 5, 10, 20 โครเนอ |
| ข้อมูลการใช้ |
| ผู้ใช้ |  ราชอาณาจักรเดนมาร์ก
* เดนมาร์ก
* *กรีนแลนด์*
* *หมู่เกาะแฟโร* 1
 |
| การตีพิมพ์ |
| ธนาคารกลาง | ธนาคารแห่งชาติเดนมาร์ก |
|  เว็บไซต์ | www.nationalbanken.dk |
| การประเมินค่า |
| อัตราเงินเฟ้อ | ร้อยละ 0.6 (เฉพาะเดนมาร์ก) |
|  ที่มา | สิงหาคม ค.ศ. 2013 |
| ผูกค่ากับ | ยูโร (€) = 7.4504 โครเนอ |
| กลไกอัตราแลกเปลี่ยนยุโรป (ERM) |
| ตั้งแต่ | 13 มีนาคม ค.ศ. 1979 |
| 1 € = | 7.46038 โครเนอ |
| วง | ร้อยละ 2.25 |
| # มีการออกธนบัตรพิเศษเพื่อใช้ในหมู่เกาะแฟโร |

**โครเนอ** (เดนมาร์ก: *krone*, พหูพจน์ kroner) เป็นสกุลเงินอย่างเป็นทางการของเดนมาร์ก, กรีนแลนด์ และหมู่เกาะแฟโร มีการใช้ครั้งแรกในวันที่ 1 มกราคม ค.ศ. 1875 คำว่า *โครเนอ* แปลตรงตัวได้ว่า "มงกุฎ"

หนึ่งโครเนอจะเท่ากับ 100 เออเรอ (*øre*) โดยคำว่า *øre* อาจจะมาจากคำภาษาละติน *aureus* แปลว่าเหรียญทอง รวมกันทั้งหมดมีเหรียญโครเนอรวม 11 เหรียญ โดยที่เล็กที่สุดคือเหรียญ 50 เออเรอ ก่อนหน้านี้มีเหรียญเออเรอมากกว่านี้ แต่ถูกยกเลิกเนื่องจากเงินเฟ้อ

## อ้างอิง
# ชาวมลายูเคป

ชาวมลายูเคป
 *Kaapse Maleiers* (อาฟรีกานส์)
มุสลิมเคป | เจ้าสาวและเพื่อนเจ้าสาวชาวมลายูเคปในประเทศแอฟริกาใต้ |
| ประชากรทั้งหมด |
| 325,000 คน |
| ภูมิภาคที่มีประชากรอย่างมีนัยสำคัญ |
|  แอฟริกาใต้  จังหวัดเวสเทิร์นเคป, จังหวัดเคาเต็ง  |
| ภาษา |
| อาฟรีกานส์, อังกฤษแบบแอฟริกาใต้ อดีต: มลายู, มากัซซาร์, ดัตช์, อาหรับอาฟรีกานส์ |
| ศาสนา |
| อิสลามนิกายซุนนี |
| กลุ่มชาติพันธุ์ที่เกี่ยวข้อง |
| ชวา, มลายู, อินเดีย, คอยคอย, มาลากาซี, ดัตช์เคป, ดัตช์, ผิวสีเคป, บูกิส  |

**ชาวมลายูเคป** (อาฟรีกานส์: *Kaapse Maleiers*, کاپز ملیس ในอักษรอาหรับ) บ้างเรียก **ชาวมุสลิมเคป** หรือเรียก **มลายู** เฉย ๆ เป็นชื่อเรียกกลุ่มชาติพันธุ์หรือชุมชนที่นับถือศาสนาอิสลามในประเทศแอฟริกาใต้ ชาวมลายูเคปมีบรรพบุรุษเป็นผู้อพยพจากเอเชียใต้ อุษาคเนย์ มาดากัสการ์ และชนพื้นเมืองแอฟริกาที่อาศัยในเคป ช่วงอาณานิคมของดัตช์และบริเตน

บรรพชนของชาวมลายูเคปกลุ่มแรกที่อพยพเข้ามาสู่เคป เป็นทาสชาวชวามาจากหมู่เกาะอินเดียตะวันออกของดัตช์ (ปัจจุบันคือประเทศอินโดนีเซีย) และสมรสข้ามชาติพันธุ์กับทาสมาดากัสการ์ อินเดีย เอเชียตะวันออกเฉียงใต้ และแอฟริกาอื่น ๆ ต่อมามีผู้โดยสารเชื้อสายชายชาวอินเดียมุสลิมตั้งถิ่นฐานในเคปและสมรสกับหญิงมลายูเคป ลูกหลานของพวกเขาก็ถูกนับว่าเป็นชาวมลายูเคปด้วย โดยชื่อ "มลายู" นี้ เป็นการเรียกชาวมุสลิมแบบรวม ๆ โดยมิได้จำแนกชาติพันธุ์หรือแหล่งกำเนิด ทั้งนี้พวกเขาใช้ภาษามลายูเป็นภาษากลางสำหรับการเผยแผ่ศาสนา อาจเป็นสาเหตุที่ทำให้ชุมชนนี้ถูกเรียกว่า "มลายู" อย่างไรก็ตามพวกเขามองว่าอัตลักษณ์ความเป็นมุสลิมนั้นโดดเด่นกว่าความเป็นมลายู จึงเรียกตนเองอีกอย่างว่า "ชาวมุสลิมเคป"

ชาวมลายูเคปส่วนใหญ่อาศัยอยู่ในเมืองเคปทาวน์ อาหารของชาวมลายูเคปส่งอิทธิพลอย่างสูงต่ออาหารแอฟริกาใต้ และมีบทบาทสำคัญต่อการเผยแผ่ศาสนาอิสลามในแอฟริกาใต้ พวกเขาได้พัฒนาภาษาอาฟรีกานส์เป็นภาษาเขียนโดยใช้อักษรอาหรับ และสร้างมัสยิดแห่งแรกในดินแดนแอฟริกาใต้ แต่ปัจจุบันชาวมลายูเคปส่วนใหญ่พูดภาษาอาฟรีกานส์และภาษาอังกฤษด้วย แต่ไม่มีใครพูดภาษามลายูอีกแล้ว ยังหลงเหลือเพียงคำหรือวลีมลายูสั้น ๆ ที่ใช้อยู่บ้างในชีวิตประจำวัน

## เอกลักษณ์ทางวัฒนธรรม

เอกลักษณ์ของชาวมลายูเคปมีความสำคัญในทางประวัติศาสตร์และชุมชน ชาวมลายูเคปมีเอกลักษณ์ในความเป็นมุสลิมโดดเด่นกว่าบรรพบุรุษ "ชาวมลายู" ของพวกเขา ในบางบริบท ชาวมลายูเคปก็ถูกเรียกว่า "มาเลย์" และ *มุสลิมเคป* โดยประชากรทั้งในและนอกชุมชน บรรพบุรุษของชาวมลายูเคปมีที่มาจากเอเชียใต้ เอเชียตะวันออกเฉียงใต้ มาดากัสการ์ และแอฟริกาซึ่งเป็นชาติพันธุ์ท้องถิ่น เวลาต่อมา ชายมุสลิมชาวอินเดีย ("Passenger Indian") ได้อพยพมาที่เดอะเคปและสมรสกับชาวมลายูเคป ซึ่งบุตรของพวกเขาจะถูกนับว่าเป็นชาวมลายูเคป

## อ้างอิง
# เบเนลักซ์

| สหภาพเบเนลักซ์* *Benelux Unie* (ดัตช์)
* *Union Benelux* (ฝรั่งเศส)
* *Benelux-Unioun* (ลักเซมเบิร์ก)
* *Benelúks Uny* (ฟรีเชียตะวันตก)
* *Benelux-Union* (เยอรมัน)

 |
| --- |
|
ธงอย่างไม่เป็นทางการ

สัญลักษณ์

 |
|
ลักเซมเบิร์ก
เนเธอร์แลนด์
เบลเยียม
 |
|  |
| ศูนย์อำนวยการ และการรวมกลุ่มที่ใหญ่ที่สุด | บรัสเซลส์ ﻿ / ﻿ |
| ภาษาราชการ | ดัตช์, ฝรั่งเศส |
| ภาษาทางการอื่น | เยอรมัน, ลักเซมเบิร์ก, ฟรีเชียตะวันตก, อังกฤษ, ปาเปียเมนตู |
| ประเภท | สหภาพการเมือง‑สหภาพเศรษฐกิจ |
| ชาติสมาชิก | * เบลเยียม
* เนเธอร์แลนด์
* ลักเซมเบิร์ก
 |
| สภานิติบัญญัติ | รัฐสภา |
| ก่อตั้ง |
|  |
| • ลงนามสนธิสัญญาปลอดภาษี  | 5 กันยายน 1944 |
| • สนธิสัญญาบังคับใช้  | 1 มกราคม 1948 |
| • ลงนามต่ออายุ  | 17 มิถุนายน 2008 |
| • ต่ออายุบังคับใช้  | 1 มกราคม 2010 |
|  |
| พื้นที่ |
| • รวม | 75,149 ตารางกิโลเมตร (29,015 ตารางไมล์) |
| ประชากร |
| • ประมาณ 2021 | 29,903,464 |
| • ความหนาแน่น | 394 ต่อตารางกิโลเมตร (1,020.5 ต่อตารางไมล์) |
| จีดีพี (อำนาจซื้อ) | ประมาณ 2021 |
| • รวม | 1.757 ล้านล้านดอลลาร์ |
| • ต่อหัว | 58,773 ดอลลาร์ |
| สกุลเงิน | ยูโร (EUR) |
| เขตเวลา | UTC+1 (CET) |
| • ฤดูร้อน (เวลาออมแสง) | UTC+2 (CEST) |
| **เว็บไซต์** www.benelux.int |

ดินแดนประเทศสมาชิกเบเนลักซ์
**สหภาพเบเนลักซ์** (ดัตช์: *Benelux Unie*; ฝรั่งเศส: *Union Benelux*; ลักเซมเบิร์ก: *Benelux-Unioun*) หรือเรียกว่า **เบเนลักซ์** เป็นกลุ่มเศรษฐกิจในภูมิภาคยุโรปตะวันตก ของสามประเทศเพื่อนบ้าน ได้แก่ ประเทศเบลเยียม เนเธอร์แลนด์ และลักเซมเบิร์ก (**Be**lgium, **Ne**therlands, **Lux**embourg) โดยการนำเอาพยางค์หน้าชื่อของแต่ละประเทศดังกล่าวมาตั้งเป็นชื่อ "สหภาพปลอดภาษีเบเนลักซ์" (Benelux Customs Union) ปัจจุบันสหภาพเบเนลักซ์มีขนาด 74,102 ตร.กม. และมีจำนวนประชากร 27.1 ล้านคน

## ประวัติ

มีสนธิสัญญาการจัดตั้งสหภาพเบเนลักซ์ตั้งแต่ปี พ.ศ. 2487 โดยคณะรัฐบาลของกลุ่มผู้พลัดถิ่นจากทั้งสามประเทศ ในกรุงลอนดอน และเข้ามามีอำนาจในปี พ.ศ. 2490 แต่ก็ยุติไปในปี พ.ศ. 2503 ซึ่งแทนที่โดย "สหภาพทางเศรษฐกิจเบเนลักซ์" (Benelux Economic Union) นำโดย "สหภาพทางเศรษฐกิจเบลเยียม-ลักเซมเบิร์ก" ซึ่งก่อตั้งเมื่อปี พ.ศ. 2464

## ผลงานสำคัญ

กลุ่มเบเนลักซ์เป็นผู้ริเริ่มในการก่อตั้งสหภาพยุโรป แม้ว่าการก่อตั้งสหภาพยุโรปจะเกิดขึ้นในภายหลัง (ประชาคมถ่านหินและเหล็กกล้าแห่งยุโรป ในปี พ.ศ. 2494, ประชาคมเศรษฐกิจแห่งยุโรป ในปี พ.ศ. 2500) ทั้งสามประเทศได้เป็นสมาชิกขององค์กรเหล่านี้ด้วย เช่นเดียวกันกับเยอรมันตะวันตก ฝรั่งเศส และอิตาลี ในหัวข้อที่ 306 ของสนธิสัญญาประชาคมแห่งยุโรป ได้กำหนดข้อเรียกร้องว่า *ข้อกำหนดในสนธิสัญญาจะไม่ทำให้สถานะความสัมพันธ์ของเบลเยียมกับลักเซมเบิร์ก และ เบลเยียม ลักเซมเบิร์กและเนเธอร์แลนด์นั้นหมดสภาพลงไป* นี่เป็นหัวใจความหลักที่ไม่เปลี่ยนแปลงของหัวข้อ IV-441 ในรัฐธรรมนูญของยุโรป

## เรื่องภายใน

รัฐสภาเบเนลักซ์ (ต้นแบบที่ให้คำปรึกษาแก่สภา) ก่อตั้งในปี พ.ศ. 2498 โดยการประชุมของรัฐสภาจะประกอบไปด้วยสมาชิกมาจากรัฐสภาเนเธอร์แลนด์จำนวน 21 คน จากเบลเยียมจำนวน 21 คน และจากลักเซมเบิร์กจำนวน 7 คน

## อ้างอิง

## แหล่งข้อมูลอื่น

* สหภาพทางเศรษฐกิจเบเนลักซ์ เก็บถาวร 2006-03-01 ที่ เวย์แบ็กแมชชีน เว็บไซต์อย่างเป็นทางการ
* รัฐสภาเบเนลักซ์ เว็บไซต์อย่างเป็นทางการ
* Benelux Court of Justice เก็บถาวร 2006-02-24 ที่ เวย์แบ็กแมชชีน เว็บไซต์อย่างเป็นทางการ
* Benelux Office for Intellectual Property เก็บถาวร 2006-11-18 ที่ เวย์แบ็กแมชชีน เว็บไซต์อย่างเป็นทางการ
# ชาวอาร์มีเนีย

ชาวอาร์มีเนีย| Հայեր |
| --- |
| ธงชาติอาร์มีเนีย |
| ประชากรทั้งหมด |
| **ป. 7**–**10 ล้านคน**
 |
| ภูมิภาคที่มีประชากรอย่างมีนัยสำคัญ |
|  อาร์มีเนีย     2,961,514 |
| ชาวอาร์มีเนียพลัดถิ่น |
|  รัสเซีย | 1,182,388–2,900,000 |
|  สหรัฐ | 1,000,366–1,500,000 |
|  ฝรั่งเศส | 250,000–750,000 |
|  จอร์เจีย  •  อับฮาเซีย | 168,191 41,864 |
|  อาเซอร์ไบจาน  •  สาธารณรัฐนากอร์โน-คาราบัค |  146,573 |
|  เลบานอน | 150,000 |
|  อิหร่าน | 120,000 |
|  เยอรมนี | 90,000–110,000 |
|  ซีเรีย | 100,000 |
|  ยูเครน | 99,894 |
|  บราซิล | 100,000 |
|  กรีซ | 80,000 |
|  อาร์เจนตินา | 70,000 |
|  ตุรกี | 60,000 |
|  แคนาดา | 55,740 |
|  โปแลนด์ | 50,000 |
|  คาซัคสถาน | 25,000 |
|  ออสเตรเลีย | 16,723 |
|  สหรัฐอาหรับเอมิเรตส์ | 8,000–10,000 |
| ภาษา |
| อาร์มีเนีย |
| ศาสนา |
| **ส่วนมาก**: คริสตจักรอัครสาวกอาร์มีเนีย, คริสต์นิกายโรมันคาทอลิก, คริสต์นิกายโปรเตสแตนต์ **ส่วนน้อย**: ความเชื่อพื้นเมือง |

**ชาวอาร์มีเนีย** (อาร์มีเนีย: հայեր) เป็นกลุ่มชาติพันธุ์ที่เป็นประชากรหลักในประเทศอาร์มีเนีย และยังมีชุมชนชาวอาร์มีเนียในประเทศเพื่อนบ้าน เช่น ประเทศจอร์เจีย ประเทศอิหร่าน ประเทศรัสเซีย ประเทศยูเครน ฯลฯ เหตุการณ์การฆ่าล้างเผ่าพันธุ์ชาวอาร์มีเนียทำให้ชาวอาร์มีเนียอพยพไปยังหลายประเทศทั่วโลก เช่น ประเทศฝรั่งเศส สหรัฐ ประเทศอาร์เจนตินา ฯลฯ

ชาวอาร์มีเนียเป็นชนชาติแรก ๆ ในโลกที่นับถือศาสนาคริสต์ และเป็นประเทศแรกในโลกที่นับถือศาสนาคริสต์เป็นศาสนาประจำชาติ โดยที่ศาสนจักรของอาร์มีเนียไม่ได้ขึ้นตรงหรือมีความเกี่ยวข้องกับคริสตจักรโรมันคาทอลิกแต่อย่างใด

## อ้างอิง

### บรรณานุกรม

* The categorization of Armenian churches in Los Angeles used information from Sacred Transformation: Armenian Churches in Los Angeles a project of the USC School of Policy, Planning, and Development.
* Some of the information about the history of the Armenians comes from the multi-volume *History of the Armenian People,* Yerevan, Armenia, 1971.

## แหล่งข้อมูลอื่น

* FACES Project - Armenian population worldwide เก็บถาวร 2009-02-08 ที่ เวย์แบ็กแมชชีน
* Armenian Videos from Armenia and Diaspora เก็บถาวร 2021-03-01 ที่ เวย์แบ็กแมชชีน
* A long way from Ararat... Little Armenias int Europe and the Mediterranean. Marseille's Armenians เก็บถาวร 2015-04-17 ที่ เวย์แบ็กแมชชีน
# ชาวซาร์เมเชีย

ชาวซาร์เมเชีย| ภูมิภาค | ยูรัลตอนล่าง, คอเคซัสตอนเหนือ, ทะเลดำ |
| สมัย | ยุคเหล็ก |
| ช่วงเวลา | ศตวรรษที่ 5 ก่อนคริสตกาล – คริสต์ศตวรรษที่ 4 |
| ก่อนหน้า | ชาวซอโรเมเชีย |
| ถัดไป | ชาวฮัน |

ทหารม้าคาทาแฟรกต์ชาวซาร์เมเชียซึ่งปรากฎบนเสาตรายานุส ในคริสต์ศตวรรษที่ 2
**ชาวซาร์เมเชีย** (อังกฤษ: *Sarmatians* /sɑːrˈmeɪʃiənz/; กรีกโบราณ: Σαρμάται, อักษรโรมัน: *Sarmátai*; ละติน: *Sarmatae* [ˈsarmatae̯]) เป็นสมาพันธ์กลุ่มชนอิหร่านโบราณขนาดใหญ่ ซึ่งเป็นนักขี่ม้าเร่ร่อนที่ปกครองที่ราบกว้างพอนทิกตั้งแต่ราวศตวรรษที่ 5 ก่อนคริสตกาล จนถึงคริสต์ศตวรรษที่ 4

การอ้างอิงถึงชาวซาร์เมเชียที่เก่าแก่ที่สุดปรากฎอยู่ในคัมภีร์อเวสตะ ในชื่อ *Sairima-* ซึ่งได้กลายมาเป็น \**Sarm* และ *Salm* ในหลักฐานของอิหร่านในภายหลัง ชาวซาร์เมเชียมีต้นกำเนิดในที่ราบกว้างยูเรเชียตอนกลาง และเป็นส่วนหนึ่งของวัฒนธรรมซิทที่กว้างขวางออกไป ราวศตวรรษที่ 4 และ 3 ก่อนคริสตกาล ชาวซาร์เมเชียอพยพไปทางทิศตะวันตกและมีอำนาจเหนือชาวซิทที่มีความสัมพันธ์ใกล้เคียงกันใน 200 ปีก่อนคริสตกาล ชาวซาร์เมเชียครอบคลุมพื้นที่ตั้งแต่แม่น้ำวิสวาไปจนถึงปากแม่น้ำดานูบและทางตะวันออกของแม่น้ำวอลกาใน 100 ปีก่อนคริสตกาล ซึ่งเป็นช่วงที่ยิ่งใหญ่ที่สุดเท่าที่มีการจดบันทึกมา นอกจากนี้ชาวซาร์เมเชียยังมีพื้นที่ที่ติดกับชายทะเลดำและทะเลแคสเปียน และติดกับภูมิภาคคอเคซัสทางตอนใต้

ในคริสต์ศตวรรษที่ 1 ชาวซาร์เมเชียและชนเผ่าเจอร์มานิกเข้ารุกรานจักรวรรดิโรมัน อำนาจของชาวซาร์เมเชียเหนือที่ราบกว้างพอนทิกสิ้นสุดลงโดยชาวกอทซึ่งเป็นชาวเจอร์มานิกในคริสต์ศตวรรษที่ 3 ด้วยการรุกรานของชาวฮันในคริสต์ศตวรรษที่ 4 ชาวซาร์เมเชียจำนวนมากตั้งถิ่นฐานในจักรวรรดิโรมันตะวันตกพร้อมกับชาวกอทและชนเผ่าเจอร์มานิกอื่น ๆ (โดยเฉพาะอย่างยิ่งกับชาวแวนดัล) ในบางครั้งที่ราบกว้างวอลกา–ดอนตอนล่างได้รับการขนานนามว่าเป็น “มาตุภูมิซาร์เมเชีย” เนื่องจากในช่วงศตวรรษที่ 5 ก่อนคริสตกาล ชาวซาร์เมเชียปกครองพื้นที่ส่วนใหญ่ซึ่งอยู่ในประเทศรัสเซียในปัจจุบัน โดยเฉพาะอย่างยิ่งกับพื้นที่ระหว่างเทือกเขายูรัลและแม่น้ำดอน

ในราชอาณาจักรบอสพอรัส ชาวซาร์เมเชียปรับตัวให้เข้ากับอารยธรรมกรีก ในขณะที่ชาวซาร์เมเชียกลุ่มอื่น ๆ ถูกกลืนเข้ากับชาวมีโอเชียซึ่งเป็นบรรพบุรุษของชาวเซอร์แคสเซีย ชาวแอลัน ชาวกอท และชาวสลาฟยุคแรก ในยุคกลางตอนต้นชาวแอลันดำรงอยู่ในคอเคซัสตอนเหนือ ซึ่งในเวลาต่อมาได้ให้กำเนิดกลุ่มชาติพันธุ์ออเซติกในปัจจุบัน ขุนนางโปแลนด์ในยุคใหม่ตอนต้น หรือชลัคตา (โปแลนด์: *szlachta*) อ้างว่าสืบเชื้อสายมาจากชาวซาร์เมเชีย การศึกษาด้านจีโนมชี้ให้เห็นว่าชาวซาร์เมเชียอาจมีพันธุกรรมที่คล้ายคลึงกับกลุ่มชนยามนายา ซึ่งเป็นกลุ่มชนในยุคสำริดทางทิศตะวันออก

## อ้างอิง

### บรรณานุกรม

หนังสือ
* Mordvintseva, Valentina I. (30 August 2017). "The Sarmatians in the northern Black Sea Region". ใน Kozlovskaya, Valeriya (บ.ก.). *The Northern Black Sea in Antiquity*. Cambridge University Press. pp. 233–283. doi:10.1017/9781139094702.011. ISBN 978-1-107-01951-5. สืบค้นเมื่อ 16 February 2025.

วารสาร
* Unterländer, Martina; และคณะ (3 March 2017). "Ancestry and demography and descendants of Iron Age nomads of the Eurasian Steppe". *Nature Communications*. Nature Research. **8**. Bibcode:2017NatCo...814615U. doi:10.1038/ncomms14615. PMC 5337992. PMID 28256537. `{{cite journal}}`: ไม่รู้จักพารามิเตอร์ `|article-number=` ถูกละเว้น (help)
# เอเซียแซท 6

| เอเซียแซท 6 / ไทยคม 7 |
| --- |
| การปล่อยดาวเทียม *เอเชียแซท 6* ที่ฐานปล่อยจรวด |
|  |
| ประเภทภารกิจ | สื่อสาร |
| ผู้ดำเนินการ |  เอเชียแซท  บมจ. ไทยคม |
| COSPAR ID | 2014-052A |
| SATCAT no. | 40141 |
| ระยะภารกิจ | 15 ปี |
|  |
|  |
| ข้อมูลยานอวกาศ |
| ผู้ผลิต |  สเปซ สิสเต็มส์/ลอเรล |
| มวลขณะส่งยาน | 4,428 kg (9,762 lb) |
|  |
|  |
| เริ่มต้นภารกิจ |
| วันที่ส่งขึ้น | 7 กันยายน พ.ศ. 2557 เวลา 5:00 UTC |
| จรวดนำส่ง | Falcon 9 v1.1 |
| ฐานส่ง | แหลมคะแนเวอรัล SLC-40 |
| ผู้ดำเนินงาน |  สเปซเอ็กซ์ |
|  |
|  |
| ลักษณะวงโคจร |
| ระบบอ้างอิง | โลกเป็นจุดศูนย์กลาง |
| ระบบวงโคจร | ค้างฟ้า |
|  |
| ดาวเทียมไทยคม← ไทยคม 6ไทยคม 8 →  |

**เอเซียแซท 6 / ไทยคม 7** (อังกฤษ: *AsiaSat 6 / Thaicom 7*) เป็นดาวเทียมสื่อสาร ที่ผลิตโดยสเปซ สิสเต็มส์/ลอเรล และเป็นดาวเทียมดวงที่ 7 ในกลุ่มดาวเทียมไทยคม โดยมี บริษัท ไทยคม จำกัด (มหาชน) เป็นผู้เช่าสัมปทานอยู่ 50%

## ภาพรวม

ดาวเทียมสื่อสารไทยคม 7 ผลิตโดยสเปซ สิสเต็มส์/ลอเรล มีน้ำหนักราว 4428 กิโลกรัม กำหนดอายุใช้งานไว้ประมาณ 15 ปี ซึ่งให้บริการในแถบเอเชียตะวันออกเฉียงใต้, เอเชียใต้ และออสเตรเลีย โคจรอยู่ในวงโคจรค้างฟ้าที่ตำแหน่งบริเวณ 120 องศาตะวันออก มีจานรับส่งสัญญาณ ซี-แบนด์ (C-Band) จำนวน 28 ช่อง โดยเอเชียแซทสามารถใช้ช่องรับส่งสัญญาณทั้งหมด 14 ช่อง ซึ่งจะใช้ในการส่งสัญญาณทีวีดิจิตอลความคมชัดสูง 16 ช่อง และความคมชัดปกติ 26 ช่อง และบริษัท ไทยคม จำกัด (มหาชน) สามารถใช้ช่องรับส่งสัญญาณทั้งหมด 14 ช่อง สามารถให้บริการด้านโทรคมนาคมได้อย่างเต็มรูปแบบ ตอบโจทย์ความต้องการสื่อสารโทรคมนาคมให้กับอุตสาหกรรมบันเทิงและสื่อสารมวลชน

## การปล่อยจรวด

เอเซียแซท 6 ถูกยิงขึ้นจากฐาน ณ แหลมคะแนเวอรัล SLC-40 ในรัฐฟลอริดา เมื่อวันที่ 7 กันยายน พ.ศ. 2557 โดยบริษัทสเปซเอ็กซ์ ด้วยจรวดฟัลคอน 9

## อ้างอิง

## แหล่งข้อมูลอื่น

* สื่อประชาสัมพันธ์ดาวเทียมไทยคม 7 เก็บถาวร 2020-07-17 ที่ เวย์แบ็กแมชชีน